Chlorofyl

Chlorofyl je zelené farbivo (pigment) obsiahnuté v rastlinách, siniciach a niektorých riasach uložené v chloroplastoch (listová zeleň) viazané na molekulu bielkoviny. 

Chlorofyl má jednu karboxylovú skupinu esterifikovanú fytolom. Chlorofyl má dôležitú úlohu pri premene svetelnej energie na chemickú energiu pri fotochemickom procese v rastlinách (fotosyntéza).

Chlorofyl patrí k fotosyntetickým pigmentom spolu s fykobilínami a karotenoidmi, ktoré však majú inú farbu a absorbujú energiu z odlišnej časti viditeľného svetelného spektra. Chlorofyl je zelený, pretože absorbuje modrú (vlnová dĺžka 430 – 460 nm) a červenú časť (640 – 700 nm) svetelného spektra a ostatné odráža. Tým sa javí ako zelený a udáva tak základnú farbu všetkým fotosyntetizujúcim rastlinám.

Chemicky sa radí medzi porfyríny s komplexne viazaným kovovým horčíkom. Existuje niekoľko typov chlorofylov. Molekuly chlorofylu sú na tylakoidných membránach, ktoré sú v rastlinách umiestnené v chloroplastoch, kde s bielkovinami a ďalšími pigmentmi tvoria základ fotosystémov I a II.

Typy chlorofylu

Referencie 

Zelené pigmenty
Fotosyntetické pigmenty
0140 i
Tetrapyroly